שנה למותו: עפרה אלול מתגעגעת לשמעון פרס - פרס פלוס
ראשי » חיים בקמפוס » שנה למותו: עפרה אלול מתגעגעת לשמעון פרס
שנה למותו: עפרה אלול מתגעגעת לשמעון פרס
המרכז האקדמי פרס עפרה אלול שמעון פרס
גם היום, שנה לאחר מותו, עומדת פינת הנצחה מרגשת לכבודו של שמעון פרס בכניסה למרכז האקדמי פרס. מדוע יש צורך בפינת הנצחה במוסד ששמו נושא את השם פרס? כיוון שהשם ניתן למרכז לא כהנצחה – אלא עוד בחייו של שמעון פרס, בשנת 2006, כשפרס משמש שר ומשנה לראש הממשלה.
עפרה אלול, מקימת ומנכ"ל המרכז האקדמי פרס. צילום: אסף בר-שי
המרכז נקרא על שמו של פרס שכן הייתה לו משנה סדורה גם בתחום החינוכי. התברר שחזון זה משותף לו ולאישה נוספת, רבת עשייה בתחום החינוך, הגב' עפרה אלול, מייסדת ומנכ"ל המרכז האקדמי פרס.
"שמעון פרס לימד אותי לסמוך על עצמי"
במלאת שנה למותו, שאלנו את עפרה כמה שאלות על שמעון פרס.
עפרה, בחלוף שנה לפטירתו, באילו נקודות או רגעים שמעון הכי חסר לך?
שמעון פרס ועפרה אלול. צילום: סיון פרג'
עדיין קשה לי לעכל את הפרידה מפרס. נהגנו להיפגש לעיתים קרובות ובכל פגישה למדתי ממנו המון. הכרתי אותו בשנת 1985, כשהיה ראש ממשלת האחדות. הוא השתתף בחתונה שלי ושל רפי בעלי ומאז ליווינו אותו בדרכו הפוליטית, גם ברגעים היפים וגם ברגעים הקשים. שמעון חסר לי בנקודות שבהן יש חששות מאי הצלחה. הוא תמיד אמר שכישלון הוא בלתי נמנע ושהעניין הוא כיצד לקבל את פניו: להוריד ראש או להמשיך הלאה. אני משתדלת לזכור כיצד הוא מעולם לא חשש מכישלון, וכיצד לימד אותי לסמוך על עצמי.
עמודי העיתונים מתמלאים בימים אלה בחזונו של שמעון כמדינאי, רעיונאי ואיש ביטחון. מה את יכולה לספר על החזון החינוכי שלו?
פרס תמיד אמר ש"הדרך היחידה לקדם את העולם היא באמצעות החינוך". אך תפיסת העולם החינוכית שלו הייתה רחבה ומפורטת בהרבה, גם מהפן המדעי וגם מהפן החברתי. ניתן לנסח את מרכז הכובד של תפיסתו החינוכית חברתית כ"ידע הוא בסיס לשוויון הזדמנויות". הוא האמין שכל נער וכל נערה יכולים ללמוד לימודים אקדמיים וכך ליצור שוויון הזדמנויות אמיתי בחברה הישראלית. הוא ראה רצף לימודי מהגיל הרך ועד התואר האקדמי, שכולם צריכים להיות זכאים לו.
בריאיון שנערך לפני שנה ציינת שהתכונה הכי חשובה שלמדת משמעון היא אופטימיות. את אופטימית לגבי מימוש החזון של המרכז האקדמי פרס?
אני אופטימית. אני יודעת שהמרכז האקדמי פרס הולך בדרכו של פרס. חשוב לי אישית ולכל אחד ואחת מאנשי הסגל שלנו, שכל סטודנט יממש את הפוטנציאל האישי שלו ויגיע עם עצמו למקום הכי נכון בשבילו, בלימודים, ולאחר מכן בקריירה. אנחנו שמים דגש על התאמת אופני למידה שונים לסטודנטים שונים, על נגישות של המרצים לסטודנטים, ועל אווירה לימודית תומכת.
אמרת בעבר שהחזון החינוכי של שמעון פרס מתממש בכל אחד מהבוגרים שלכם. את יכולה להסביר?
אנחנו עוקבים אחרי הבוגרים שלנו, והם שומרים איתנו על קשר הדוק. רבים מהם חוזרים אלינו ללימודי תואר שני, משתפים אותנו בהישגי הקריירה שלהם, וגם בתחום האישי: חתונה, ילדים ועוד. אני רואה את הבוגרים שלנו מממשים את עצמם בלימודים ובקריירה, וגם תורמים בחזרה לחברה. המימוש העצמי הזה – הוא בדיוק החזון החינוכי של פרס.
מה מקומו של "מרכז רעו"ת" בהגשמת החזון הזה?
למרכז רעו"ת מטרה מוצהרת: שכל סטודנט יוכל להתמודד בהצלחה עם דרישות הלימודים האקדמיים . לא משנה אילו חוויות לימודיות היו לו בעבר, כאן הוא יקבל זווית חדשה על לימודים. בין השאר, המרכז מספק לסטודנטים שירותים במגוון תחומים, לרבות עריכת אבחונים, מתן התאמות בבחינות, מרתונים ושיעורי תגבור, סדנאות העשרה, הכוונה תעסוקתית ועוד. זהו כלי הכרחי להגשמת החזון של אקדמיה שרואה את הסטודנט.
"אהבה אין סופית לעם ישראל ולמדינת ישראל"
מהזווית של הסטודנטים: מה מבחינתך המשמעות של ללמוד במוסד ששמו נושא את השם "פרס"?
פרס היה מגדלור ענק של השראה ותקווה. הוא היה איש של חזון וחלום, שהאמין מאוד בדור הצעיר ובאופן שבו הוא יכול לתרום לעולם. למשל: עשייה חברתית. ההתנדבות והתרומה לקהילה הינם חלק בלתי נפרד מהאקדמיה בעיניי, ותמצאו את הסטודנטים שלנו בהרבה פרויקטים של התנדבות בקהילה. מבחינת העשייה האקדמית: פרס ראה חשיבות לעבודת חקר וחשיבה כבסיס לימודי. הרי בעידן שבו כל המידע נגיש, עבודת החקר והחשיבה היא זו שמביאה את הסטודנט למימוש הפוטנציאל האישי והחותם האישי שלו. הערכים האלה של פרס הם הערכים שתמיד יהיו נר לרגלינו ולרגלי הסטודנטים שלנו.
שמעון פרס ועפרה אלול במרכז האקדמי פרס
לאחרונה מדבר המרכז האקדמי פרס על החשיבות של לבחור קריירה שתוכל לאהוב. שמעון פרס אהב את מה שהוא עושה?
לפרס הייתה אהבה אין סופית לעם ישראל, למדינת ישראל ולעשייה הציבורית. הוא מאוד אהב את מה שעשה בחייו ואף הקפיד למלא את ימיו בעשייה מבוקר עד לילה. הוא פעם אמר שכאשר הוא יוצא לחופשה הוא משתעמם מהר ורוצה מיד לחזור לעשייה בישראל. אני חושבת שכך נראה אדם שאוהב את הקריירה שלו ואת העשייה שלו באמת, ואולי זה חלק מכוחות העלומים שהיו בו גם בגיל מבוגר.
שנה אקדמית חדשה עומדת להתחיל. מה את רוצה לאחל למרצים ולסטודנטים?
אני מאחלת למרצים ולסטודנטים לחלום בגדול. כפי שתמיד שמעון פרס היה אומר: אנשים שאין להם פנטזיה לא עושים דברים פנטסטיים. אני מאחלת לכולנו לעשות דברים פנטסטיים השנה. וכמובן: שתהיה לכולנו שנה אקדמית טובה ומתוקה.
החיים בקמפוס: מונדיאל 2018, קורעים רשתות חברתיות
ניהול מערכות מידע: הדבר הבא בעולם הטכנולוגיה
הנאה והנעה: כך תצליחו בלימודים גם בסמסטר ב'
השופטת שלומדת מנהל עסקים: הכירו את סרינה רפאלוב
64818 צפיות
40652 צפיות
38592 צפיות